كاظم الساهر مطرب عراقى. اتولد يوم 12 سبتمبر 1957 ف مدينه الموصل عاصمه محافظه نينوى بالعراق, اسمه بالكامل “كاظم جبار ابراهيم السامرائى”, انتقل مع عيلته لمنطقه الحريه فى بغداد بسبب ظروف عمل ابوه. اتجوز من بنهت عمه و خلف منها ولدين هما (”وسام” مواليد سنه 1981م – “عمر” مواليد سنه 1987م). قدر يشترى أول جيتار من بيعه للكتب و الأيسكريم, و اتعلم بعد كده العزف على الجيتار و العود, درس الموسيقى فى معهد الدراسات الموسيقيه ببغداد لمده 6 سنين. اشتغل فى بدايه حياته استاذ لماده التاريخ, بعدها التحق بالجيش العراقى ايام الحرب مع ايران, رجع للتدريس بسبب نقص فى المعلمين, و اتعين مدرس لماده الفن و الموسيقى فى مدرسه “كربيش” و مدرسه “بيناتا” بقريه تابعه لقضاء عقره فى كردستان العراق. لحن أول أغنيه ليه بعنوان “أين أنت” و هو فى السنه الأولى من المعهد, بعدها تعاون مع الشاعر “عزيز الرسام” و أصدر أول ألبوماته سنه 1984م بعنوان شجره الزيتون, و تعاون بعد كده مع الشاعر كريم العراقى فى مقدمه مسلسل “ناديه” سنه 1987م, كانت أول نجاحاته الفنيه سنه 1989م من خلال أغنيه “عبرت الشط ” اللى سافر بعدها الكويت و بيروت.